[{"text_idx": "#000005", "text": "Sbwriel ysmygu yw\u2019r math mwyaf cyffredin o sbwriel ar strydoedd Cymru, a bonion sigare\u0301ts yw\u2019r eitem fwyaf helaeth o bell ffordd."}, {"text_idx": "#000006", "text": "Yn ystod arolygon glendid stryd diweddar, canfuwyd sbwriel yn ymwneud ag ysmygu ar 74.6% o\u2019n strydoedd. Dyma hefyd yw\u2019r eitem sy\u2019n cael ei gweld fwyaf ar draethau yn Ewrop."}, {"text_idx": "#000008", "text": "Er bod bonion sigare\u0301ts yn fach, yn o\u0302l y gyfraith maen nhw\u2019n dal i gyfri fel sbwriel. Mae eu maint bach yn eu gwneud yn anodd ac yn ddrud i\u2019w glanhau, a hefyd yn golygu eu bod yn cael eu cludo\u2019n hawdd i\u2019n dyfrffyrdd ac i\u2019r arfordir gan wynt a dw\u0302r. Nid yn unig ydyn nhw\u2019n cynnwys gwenwyn sy\u2019n llygru ein dyfroedd, ond mae bywyd gwyllt yn gallu eu camgymryd am fwyd, a all fod yn angheuol. Dydy hidlwr sigare\u0301ts ddim yn pydru. Maent wedi\u2019u gwneud allan o blastig felly maen nhw\u2019n aros yn yr amgylchedd am amser maith."}, {"text_idx": "#000009", "text": "Mae e-sigare\u0301ts untro sy\u2019n gynyddol boblogaidd yn cael eu canfod fel sbwriel ar draws Cymru. Mewn rhai ardaloedd, canfuwyd e-sigare\u0301ts ar 6% o strydoedd mewn arolygon glendid strydoedd diweddar. Mae\u2019r plastig, y cemegau a\u2019r batris sydd ynddynt yn risg difrifol a gwirioneddol i\u2019n hamgylchedd."}]